section_heading: Skulptura
paragraph_text: Primjena metala je rijetka i javlja se relativno kasno i bez jasnih utjecaja izvana. Umijeće lijevanja bronce u zapadnoj Africi se javlja oko 13. stoljeća u kulturi Ife u Nigeriji. Oni su počeli izrađivati izvanredne brončane odljeve glava i figura, izuzetno realističkim stilom. To je vjerojatno utjecalo na skulpture izrađivane u Beninu i Nigeriji od 16. do 19. stoljeća, što je doseglo visok stupanj u plastici izvedenom tehnikom cire perdue (lijevanje s pomoću modela od voska).